امریکا-دا عمومی سئچکی‌لردن بیر گون سونرا غیری-معین‌لیک موحیطی داوام ائدیر.
سس‌لرین ساییلماسی بیر سیرا اساس ایالت لرده هله ده داوام ائدیر.
نامیزدلردن هانسی‌نین (جمهوریتچی دونالد ترامپ و یا دموکرات جوبایدن) غالیب اولماق اوچون 270 سئچیجی سسینی توپلایاجاغی بللی دئییل.
امریکانین اینتراکتیو خریطه‌سینده میشیگان (16 سئچیجی)، پنسیلوانیا (20 سئچیجی)، قوزیی کارولینا (15 سئچیجی)، جورجیا (16 سئچیجی‌لر)، نوادا (6 سئچیجی) و آلاسکا (3 سئچیجی) ایالت لری هله ده پارتی رنگ‌لرینه بویانماییب – جمهوریتچی لر اوچون قیرمیزی، دموکرات‌لار اوچون ماوی رنگ.
معلوماتا اساساً، هلکی جو بایدن 248، دونالد ترامپ ایسه 214 سس توپلاییر.
امریکا پرزیدنتی دونالد ترامپ ادعا ائدیب کی، دؤرد اساس ایالت ده کئچیریلن پرزیدنت سئچکی‌لرینده غالیب گلیب.
بو باره‌ده او، اؤزونون توییتردکی صحیفه‌سینده یازیب.
جمهوریتچی لرین نامیزدی قئید ائدیب کی، ئنسیلوانیادا، جورجیادا، قوزیی کارولینادا و احتیمال کی، میشیگان-دا کئچیریلن سسوئرمه‌لرین غالیبی اولوب. "بون‌دان باشقا، بیز میشیگان ایالت ینده غلبه حاقیندا بیلدیریریک، بو حاقدا گئنیش بیلدیریلدیگی کیمی، اگر اورادا گیزلی آتیلمیش بولتن لرین سایی چوخ ایدیسه!" - ترامپ توییترده یازیب.
امریکا پرزیدنت‌لیگینه دموکرات‌لاردان اولان نامیزد جو بایدن سئچکی‌لردن سونرا فیکیر آیری‌لیق‌لاری‌نین اونودولماسینا چاغیریب و یالنیز اونا سس وئرن‌لر اوچون دئییل، هر کس اوچون گرگین شکیلده چالیشاجاغینا دایر سؤز وئریب.
